Rīgā

Datums skatāms laika zīmogā. Nr. 3.4-1.1/2022/741N

Uz . Nr.

**Tautsaimniecības padomes ārkārtas sēdes protokols Nr.4**

*Sēde attālinātā veidā*

Rīgā, 2021.gada 9.decembrī

**Sēdi vada -**

|  |  |
| --- | --- |
| Ekonomikas ministrs  | J.Vitenbergs  |

**Piedalās attālināti –**

|  |  |
| --- | --- |
| Latvijas Darba devēju konfederācijas ģenerāldirektore  | L.Menģelsone  |
| Latvijas Darba devēju konfederācijas viceprezidents | U.Biķis |
| Latvijas Darba devēju konfederācijas Finanšu un nodokļu eksperts | J.Hermanis |
| Latvijas Darba devēju konfederācijas Sociālās drošības un veselības aprūpes eksperts | P.Leiškalns  |
| Latvijas Darba devēju konfederācijas ģenerāldirektores vietniece, Politikas plānošanas dokumentu eksperte | I. Kiukucāne |
| Latvijas Tirdzniecības un rūpniecības kameras prezidents | A.Rostovskis  |
| Latvijas Tirdzniecības un rūpniecības kameras valdes loceklis  | J.Lielpēteris |
| Latvijas Pārtikas uzņēmumu federācijas padomes priekšsēdētaja  | I.Šure  |
| Latvijas Viesnīcu un restorānu asociācijas prezidents | J.Naglis  |
| Mašīnbūves un metālapstrādes rūpniecības asociācija padomes priekšsēdētājs  | **I.Eniņš** |
| Ārvalstu investoru padomes Latvijā izpilddirektore | **L.Helmane** |
| Finanšu nozares asociācijas valdes loceklis | **J.Brazovskis**  |
| Latvijas Investīciju un attīstības aģentūras Klientu apkalpošanas nodaļas vadītāja | I.Maļina |
| Latvijas Informācijas un komunikācijas tehnoloģijas asociācijas prezidente  | S.Bāliņa  |
| Latvijas Brīvo Arodsabiedrību savienības pārstāvis  | **M.Svirskis** |
| Latvijas Brīvo Arodsabiedrību savienības pārstāve  | A.Grīnfelde |
| Latvijas Poligrāfijas uzņēmumu asociācijas valdes priekšsēdētājs | **V. Trokša** |
| Latvijas Pašvaldību savienības pārstāvis  | **A.Salmiņš** |
| Latvijas Pašvaldību savienības pārstāvis  | **A.Akermanis** |
| Latvijas Pašvaldību savienības pārstāve  | **A.Feldamane**  |
| Latvijas Kokrūpniecības federācijas izpilddirektors  | **K.Klauss** |
| Tautsaimniecības padomes Iekšējā tirgus apakškomitejas vadītājs | **A.Vanags**  |
| Būvniecības padomes priekšsēdētājs | G.Miķelsons |
| Būvmateriālu ražotāju asociācijas pārstāvis  | L.Jākobsons  |
| Latvijas Būvnieku asociācijas prezidents  | N.Grīnbergs  |
| Latvijas siltumuzņēmumu asociācijas prezidente | I.Bērziņa-Veita |
| Vieglās rūpniecības uzņēmumu asociācijas pārstāve | I. Zemdega-Grāpe |
| SIA “Liepājas enerģija” pārstāvis | **J.Bērziņš**  |
| Latvijas Elektroenerģētiķu un Energobūvnieku asociācijas izpilddrektors  | G.Valdmanis  |
| AS “Sadales tīkls” valdes priekšsēdētājs  | S.Jansons  |
|  Ekonomikas mnistrijas valsts sekretārs  | E.Valantis |
|  Ekonomikas ministra biroja vadītājs  | A.Butāns |
|  Ekonomikas ministrijas Sabiedrisko attiecību nodaļas vadītāja  | E.Urpena |
| Ekonomikas ministrijas Sabiedrisko attiecību nodaļas speciāliste | E. Rubesa -Voravko |
| Ekonomikas ministra padomniece sabiedrisko attiecību jautājumos | V.Vilistere - Lāce |
| Ekonomikas ministrijas Analītiskā dienesta vadītāja | D.Zīle  |
| Ekonomikas ministrijas valsts sekretāra vietniece  | Z.Liepiņa |
| Ekonomikas ministrijas valsts sekretāra vietniece | I.Beināre |
| Ekonomikas ministrijas valsts sekretāra vietnieks | E.Šaicāns  |
| Ekonomikas ministrijas ES un ārējo ekonomisko attiecību departamenta direktore  | L.Stauvere |

**Protokolē –**

|  |  |
| --- | --- |
| Tautsaimniecības padomes sekretariāts | D.Freimane  |

Sēdi sāk plkst. 14:00

**Darba kārtībā:**

1. Elektroenerģijas cenu pieaugums, to ietekme uz tautsaimniecības nozarēm, iespējamie risinājumi;
2. Situācija tautsaimniecības nozarēs par vakcinācijas prasību iestāšanos pēc 2021.gada 15.decembra.

**1.§**

**Elektroenerģijas cenu pieaugums, to ietekme uz tautsaimniecības nozarēm, iespējamie risinājumi**

**--------------------------------------------------------------------------------------------------**

(J.Vitenbergs, I.Šure, K.Klauss, I.Zemdega-Grāpe, I.Eniņš, G.Miķelsons, A.Akermanis, G.Valdmanis, M.Svirskis, J.Liepēteris, A.Rostovskis, I.Bērziņa-Veita, U.Biķis, J.Naglis, L.Menģelsone, L.Jākobsons, A.Salmiņš, S.Jansons)

J.Vitenbergs informē, ka sasaucis Tautsaimniecības padomes (turpmāk tekstā – TSP) ārkārtas sēdi, lai uzklausītu padomes locekļus un uzņēmēju pārstāvošo organizāciju dalībnieku viedokļus kā arī aktuālāko informāciju par situāciju elektroenerģijas straujo cenu pieaugumu, to negatīvo ietekmi uz tautsaimniecības nozarēm, pārrunājot iespējamos risinājumus.

I.Šure informē, ka pie esošās situācijas AS “Latvenergo” lauž fiksētos līgumus, pieaugums nozarē ir ne tikai elektroenerģijai, bet arī dabasgāzei, kam sekos cenu kāpums visām pārtikas grupām. Lai uzlabotu situāciju, Latvijas Pārtikas uzņēmumu federācija piedāvā atjaunot esošos līgumus par iepriekšējo cenu.

I.Šure norādā, ka nozare varētu izturēt ne vairāk kā 20% sadārdzinājumu elektroenerģijas cenai, arī pievienotās vērtības nodokļa (turpmāk tekstā – PVN) likmes samazināšana šajā gadījumā juridiskām personām nesniegs atvieglojumu.

K.Klauss norāda, ka kokapstrādes nozarē viennozīmīgi ir jūtams elektroenerģijas cenu pieaugums, daudziem uzņēmumiem ir noslēgti fiksētie līgumi, bet dažiem arī noslēgti līgumi biržā. PVN likmes samazināšana patreiz atliks jautājumu par strādājošo darbinieku nepieciešamību pēc atalgojuma paaugstināšanas, bet kā uzņēmumam, tas atbalstu nesniedz.

Aicinājums Ekonomikas ministrijai kā AS “Latvenergo” kapitāldaļu turētāju rīkoties un nepieļaut nākošā gada sākumā vēlreiz pārslēgt jaunus līgumus par vēl paaugstinātāku fiksēto cenu. Arī obligātā iepirkuma komponentes samazināšana (turpmāk tekstā – OIK) nesniedz pietiekamu atdevi, tādēļ lūdz iespēju AS “Sadales tīkliem” tarifu samazinājumu par 50%, jo savādāk strauji zaudējam konkurētspēju.

I.Zemdega-Grāpe informē, ka vieglās apstrādes rūpniecības nozarē cenas kāpums ir manāms, ir noslēgti līgumi ar citiem komersantiem, kas atrunā gala produkta cenas nemainīgumu eksporta tirgos, bet šādi darbojieties, nozare varēs tikai pusgadu, jo konkurētspēja nav izturama. Ierosinājums ir prognozēt elektroenerģijas cenu par laika periodu līdz pusgadam, kad cena ir zināma un tas tiek darīts uz fiksētu līgumu cenas pamata.

I.Eniņš norāda, ka mašīnbūves un metālapstrādes rūpniecības nozarē maziem un vidējiem uzņēmumiem cenu kāpumu ir ļoti grūti pārdzīvot. Salīdzinājumā ar Igauniju un Lietuvu, uzņēmumi, kas tirgo elektrību, šos līgumus nelauž. PVN likmes samazināšana mazina spiedienu uz darbinieku algu paaugstināšanas prasībām. Papildus norāda, ka OIK cenu samazinājuma algoritms nav saprotams, priekšlikums noteikt monotoriju uz pusgadu. Aicinājums sadales un pārvades tīklu izmaksas skatīt kopā, jo, ja skatās Baltijas valstu griezumā, igauņi tuvākajā laikā samazinās izmaksas par 50%.

G.Miķelsons norāda, ka būvniecības nozarē cenu pieaugumus var izjust vidēji. Priekšlikums, sniegt īstermiņa terminētu atlaidi, jo PVN samazinājums neko nemazinās, kā arī veidot vadlīnijas vai norakstu Publisko iepirkumu likuma ietvaros atbilstoši līgumam un tāmēm indeksēt šo pozīciju, veicot šo indeksāciju vienreiz ceturksnī līdz 10% robežās.

A.Akermanis norāda, ka ļoti būtiski ir samazināt PVN likmi, kas būs liels atbalsts fiziskām personām.

G.Valdmanis norāda, ka vēlams iegūt redzējumu, kā nākotnē šīs AS “Sadales tīkla” tarifu samazinājums atspoguļosies, kā tas tiktu pēc laika izlīdzināts, kompensēts un laika gaitā risināts ilgtermiņā, jo šis samazinājums arī atstās negatīvu ietekmi uz atsevišķām nozarēm gan būvmateriālu, gan metālapstrādes, kokapstrādei un kokrūpniecībai.

M.Svirskis atbalsta PVN likmes samazināšanu, kas netieši ietekmēs darbaspēka izmaksas, jo arī dauzās mājsaimniecības darbs notiek attālināti, vismaz sedzot nelielu daļu summas par patērēto elektroenerģiju.

J.Liepēteris norāda, ka PVN likmes samazināšana dos tikai daļēju atslogu uzņēmumu naudas plūsmas kontekstā. Norāda uz bažām, kas rodas AS “Latvenergo” laužot esošos līgumus, jo šāda situācija starp Baltijas valstīm ir tikai Latvijā. Norāda, ka OIK cenu samazinājums nav bijis pārskatāms process un nav īsti skaidrs kā šis samazinājums veidojies, aicinot Ekonomikas ministriju (turpmāk tekstā – EM) plašāka komentēt sabiedrībai šo procesu. Sadales un pārvades cenu samazinājums Igaunijā rada bažas par Latvijas uzņēmumu konkurētspējas kritumu.

A.Rostovskis aicina EM ņemt vērā sēdes laikā paustos viedokļus un laicīgi pieņemt stratēģiskus mērķus, lai atkārtotā krīzes laikā, Ministru kabinets (turpmāk tekstā – MK) būtu gatavs jau ar priekšlikumiem un risinājumiem.

I.Bērziņa-Veita informē, ka centralizētajā siltumapgādē un šķeldas nozarē būtiski elektroenerģijas cenas kāpums neietekmē, bet dabasgāzes tarifa cenas gan. Paredz to, ka, ja nākamā gada sākumā, ārējā gaisa temperatūra būs zem nulles, tad patērētājiem gala siltumenerģijas tarifs celsies.

U.Biķis pārstāvot būvmateriālu ražotāju nozari norāda, ka cenu ietekme ir ļoti liela, un ja nekas tuvākajā laikā nemainīsies, cenu izmaiņas pārnesīsies uz patērētājiem. Atbalsta PVN likmes samazināšanu. Lai samazinātu cenu kāpumu, aicinājums MK strādāt ar vairāku instrumentu palīdzību, t.sk. OIK, sadales un pārvades izmaksu samazinājumu. Piedāvājums daļēji iziet no Nord Pool biržas ar daļējām jaudām, un daļēji slēgt tiešos līgumus ar intensīvākajiem patērētājiem. Norāda, ka jābūt informācijas apritei un jāmeklē redzējums pret dažādu veidu uzņēmumiem, kam ir dažādas ietekmes uz tautsaimniecību. Aicinājums EM veidot darba grupas, kas meklē šos risinājums, jo sekas būs jūtamas vēl ilgu laiku.

J.Naglis viesmīlības nozarei aicina pārskatīt atbalsta instrumentus krīzes laikā skartajiem uzņēmumiem, lai segtu elektroenerģijas un gāzes tarifa kāpumu, pārskatot šo jautājumu finanšu ministra vadītājā darba grupā par COVID ārkārtas situācijas laikā atbalsta instrumentiem uzņēmējdarbībai un nodarbināto atbalstam, lai panāktu atbalstu subsīdijai uz kvadrātmetru.

L.Menģelsone norāda, ka šai tēmai par elektroenerģijas cenu kāpumu ir jākļūst kā MK dienas kārtības prioritātes jautājumu. Jāņem vērā iemesli šim elektroenerģijas cenu kāpumam - laikapstākļi, jaudas, CO2 emisiju kvotu sadārdzinājums, kas arī varētu būt nākotnes drauds, kas jāņem vērā. Svarīgi saprast, kāds ir AS “Latvenergo” galvenais mērķis, kā piedāvā sabalansēt šīs izmaksas, jo ir nepieciešamas sarunas ar tautsaimniecības nozarēm situācijas uzlabošanā. Tūlītēji soļi, kas varētu būt, ir pārskatīt ārpus biržas līgumus, veidot operatīvas, augstas līmeņi ekspertu darba grupas.

L.Jākobsons informē, ka būvmateriālu ražotājiem elektroenerģijas cenu kāpums ļoti augsts un nozare atbalsta iepriekš minētos priekšlikums un nepieciešamību risināt gan nodokļus, OIK, sadales un pārvades tarifu.

A.Salmiņš norāda, ka ir atbalstāms PVN likmes samazinājums, kā arī atbalsta instrumenti ārkārtas situācijā, solidārā palīdzība maznodrošinātajām grupām un mājsaimniecībām, lai spētu segt komunālos maksājums par patērēto siltumu, nepakļaujot riskam siltumapgādes uzņēmumus. Papildus norāda, ka varbūt nepieciešams pārskatīt CO2 emisiju kvotas, kas varbūt ir tas avots, kur subsidēt uzņēmumam.

S.Jansons informē, ka Sadales tīkls strādā pie risinājuma par atlaides iespējamu piešķiršanu sadalei un pārvadei (pēc Igaunijas modeļa).

**2.§**

**Situācija tautsaimniecības nozarēs par vakcinācijas prasību iestāšanos pēc 2021.gada 15.decembra**

**--------------------------------------------------------------------------------------------------**

(J.Vitenbergs, D.Zīle, I.Zemdega-Grāpe, I.Šure, J.Naglis)

I.Zemdega-Grāpe informē, ka vieglās apstrādes rūpniecībā patreiz ir vēl darbinieki, kas uzsākuši vakcinācijas procesu, bet vēl nebūs pabeiguši to līdz š.g. 15.decembrim, bet strigti atrunāts, ka darbiniekam jābūt vismaz uzsāktam vakcinācijas kursam.

I.Šure norāda, ka Latvijas Pārtikas uzņēmumu federācija pēc savas iniciatīvas veido darba vakanču sezonālo platformu, kur darbinieki varēs apmainīties ar informāciju par sezonalitātes darbiem.

J.Naglis norāda, ka ēdināšanas un tūrisma nozarē vakcinēti ir gandrīz 99% nodarbināto (50 000 strādājošie) un tiek mobilizēts vakcinēt atlikušos darbiniekus Latgales reģionā. No darba devējiem ir vilšanās, ka pēc š.g.15.novembra nozarē vēl joprojām pastāv stingri ierobežojumi un nav ļauts strādāt.

Sēdi slēdz plkst. 15:10.

Sēdes vadītājs:

Ekonomikas ministrs J.Vitenbergs